CELEX: 22010D0007
Language: fi
Date: 2010-01-29 00:00:00
Title: ETA:n sekakomitean päätös N:o 7/2010, annettu 29 päivänä tammikuuta 2010 , ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

22.4.2010   
            
            
               FI
            
            
               Euroopan unionin virallinen lehti
            
            
               L 101/14
            
         ETA:n SEKAKOMITEAN PÄÄTÖS
   N:o 7/2010,
   annettu 29 päivänä tammikuuta 2010,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite II muutettiin 4 päivänä joulukuuta 2009 tehdyllä ETA:n sekakomitean päätöksellä N:o 137/2009 (1).
            
         
               (2)
            
            
               Kokeiden ja tietojen vaatimisesta tiettyjen ensisijaisten aineiden maahantuojilta tai valmistajilta olemassa olevien aineiden vaarojen arvioinnista ja valvonnasta annetun neuvoston asetuksen (ETY) N:o 793/93 mukaisesti 8 päivänä toukokuuta 2007 annettu komission asetus (EY) N:o 506/2007 (2) olisi otettava osaksi sopimusta.
            
         
               (3)
            
            
               Kokeiden ja tietojen vaatimisesta tiettyjen mahdollisesti pysyvien, eliöihin kertyvien ja myrkyllisten, Euroopassa kaupallisessa käytössä olevien kemiallisten aineiden luetteloon sisältyvien aineiden maahantuojilta tai valmistajilta neuvoston asetuksen (ETY) N:o 793/93 nojalla 28 päivänä toukokuuta 2008 annettu komission asetus (EY) N:o 465/2008 (3) olisi otettava osaksi sopimusta.
            
         
               (4)
            
            
               Kokeiden ja tietojen vaatimisesta tiettyjen ensisijaisten aineiden maahantuojilta ja valmistajilta olemassa olevien aineiden vaarojen arvioinnista ja valvonnasta annetun neuvoston asetuksen (ETY) N:o 793/93 mukaisesti 28 päivänä toukokuuta 2008 annettu komission asetus (EY) N:o 466/2008 (4) olisi otettava osaksi sopimusta.
            
         
               (5)
            
            
               Paristoista ja akuista sekä käytetyistä paristoista ja akuista annetun direktiivin 2006/66/EY muuttamisesta paristojen ja akkujen markkinoille saattamisen osalta 19 päivänä marraskuuta 2008 annettu Euroopan parlamentin ja neuvoston direktiivi 2008/103/EY (5) olisi otettava osaksi sopimusta,
            
         ON HYVÄKSYNYT SEURAAVAN PÄÄTÖKSEN:
   1 artikla
   Muutetaan sopimuksen liitteessä II oleva XV luku seuraavasti:
   
               1.
            
            
               Lisätään 12x kohtaan (Euroopan parlamentin ja neuvoston direktiivi 2006/66/EY) teksti seuraavasti:
               ” , sellaisena kuin se on muutettuna seuraavalla:
               
                           —
                        
                        
                           
                              32008 L 0103: Euroopan parlamentin ja neuvoston direktiivi 2008/103/EY, annettu 19 päivänä marraskuuta 2008 (EUVL L 327, 5.12.2008, s. 7)”.
                        
                     
         
               2.
            
            
               Lisätään 12zk kohdan (komission päätös 2008/681/EY) jälkeen kohdat seuraavasti:
               
                           ”12zl.
                        
                        
                           
                              32007 R 0506: komission asetus (EY) N:o 506/2007, annettu 8 päivänä toukokuuta 2007, kokeiden ja tietojen vaatimisesta tiettyjen ensisijaisten aineiden maahantuojilta tai valmistajilta olemassa olevien aineiden vaarojen arvioinnista ja valvonnasta annetun neuvoston asetuksen (ETY) N:o 793/93 mukaisesti (EUVL L 119, 9.5.2007, s. 24).
                        
                     
                           12zm.
                        
                        
                           
                              32008 R 0465: komission asetus (EY) N:o 465/2008, annettu 28 päivänä toukokuuta 2008, kokeiden ja tietojen vaatimisesta tiettyjen mahdollisesti pysyvien, eliöihin kertyvien ja myrkyllisten, Euroopassa kaupallisessa käytössä olevien kemiallisten aineiden luetteloon sisältyvien aineiden maahantuojilta tai valmistajilta neuvoston asetuksen (ETY) N:o 793/93 nojalla (EUVL L 139, 29.5.2008, s. 8).
                        
                     
                           12zn.
                        
                        
                           
                              32008 R 0466: komission asetus (EY) N:o 466/2008, annettu 28 päivänä toukokuuta 2008, kokeiden ja tietojen vaatimisesta tiettyjen ensisijaisten aineiden maahantuojilta ja valmistajilta olemassa olevien aineiden vaarojen arvioinnista ja valvonnasta annetun neuvoston asetuksen (ETY) N:o 793/93 mukaisesti (EUVL L 139, 29.5.2008, s. 10)”.
                        
                     
         2 artikla
   Asetusten (EY) N:o 506/2007, (EY) N:o 465/2008 ja (EY) N:o 466/2008 sekä direktiivin 2008/103/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 30 päivänä tammikuuta 2010, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 29 päivänä tammikuuta 2010.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
      
   
   
      (1)  EUVL L 62, 11.3.2010, s. 30.
   
      (2)  EUVL L 119, 9.5.2007, s. 24.
   
      (3)  EUVL L 139, 29.5.2008, s. 8.
   
      (4)  EUVL L 139, 29.5.2008, s. 10.
   
      (5)  EUVL L 327, 5.12.2008, s. 7.
   
      (6)  Valtiosäännön asettamat vaatimukset on ilmoitettu.